***The 1975*** ir Mančestrā formēta britu indīroka grupa.
Grupa sastāv no vokālista Metjū Hīlija, ģitārista Ādama Hanna, bundzinieka Džordža Daniela un basģitārista Rosa Makdonalda.
2013. gada 2. septembrī, sadarbojoties ar ierakstu kompāniju *Dirty Hit/Polydor*, grupa izdeva savu pirmo debijas albumu "*The 1975*".
2013. gada 8. septembrī albums debitēja Apvienotās Karalistes topa pirmajā vietā.
2016. gada 26. februārī iznāca grupas otrais albums *"I Like It When You Sleep, for You Are So Beautiful Yet So Unaware of It"*.Šis albums arī sasniedza Apvienotās Karalistes un ASV topa pirmo vietu. Pirms grupa 2017. gadā uz laiku pārtrauca darbību, viņi paziņoja par jaunu albumu iznākšanu. 2018. gadā "*The 1975*" atgriezās ar savu trešo albumu *A Brief Inquiry Into Online Relationships.* Arī šis albums sasniedza Apvienotās Karalistes topa pirmo vietu. Grupas ceturtais albums *Notes on a Conditional Form* tiks izlaists 2020. gada 21. februārī*.*

Vēsture
-------

### Grupas tapšana (2002—2012)

Metjū Hīlijs (dzimis 1989.gada 8.aprīlī) — aktieru Denīzes Velšas un Tima Hīlija dēls, uzauga Ņūkāslā un Mančestrā .
Mācoties Vilmslovas vidusskolā, viņš iepazinās ar pārējiem grupas dalībniekiem un jaunieši sāka aktīvi muzicēt 2002.gadā.
Grupa tika dibināta brīdī, kad vietējie pašdarbnieki sāka organizēt dažādus jauniešu pasākumus. Grupa izpelnījās atzinību, izpildot dažādu dziesmu koverversijas, līdz beidzot ierakstīja paši savu dziesmu. Grupas aizsākumos puiši uzstājās dažādos klubos, izpildot galvenokārt pank stila mūziku.

### Grupas nosaukums

Grupas nosaukums mainījies vairākkārt — *Talkhouse*, *The Slowdown*, *Drive Like I Do*, līdz beidzot grupas dalībnieki vienojās par nosaukumu *The 1975*. Grupas vokālists Metjū atzina, ka nosaukumu iedvesmojuši kādi skricelējumi dzejas grāmatā, kur uzmanību piesaistījis tieši ieraksts *"1st June, The 1975"*.

Tūre
----

The 1975 devās savā pirmajā tūrē 2013. gada septembrī, uzstājoties kā galvenie mākslinieki *Freedom* festivālā un kā iesildošie mākslinieki kvartetam *Bastille* *iTunes* Festivālā.
Grupa uzsāka Ziemeļamerikas tūri 2013. gada oktobrī, Eiropas tūri novembrī un ar dažādiem šoviem viesojās Jaunzēlandē un Austrālijā.
2013.gada septembrī grupa uzstājās Londonas *Shepher’s Bush Empire* arēnā.
2014. gada aprīlī The 1975 viesojās pasaulslavenajā Amerikāņu mūzikas un mākslas festivālā *Coachella*. Grupa divas reizes ir viesojusies arī Latvijā, festivālā *Positivus* 2014. gadā noslēdzošajā dienā uzstājoties pirms grupām *Bastille* un *The Kooks* un 2019. gadā.

Balvas un nominācijas
---------------------

| Gads | Organizācija | Nominētā dziesma vai albums | Nominācija | Rezultāts |
| --- | --- | --- | --- | --- |
| 2014 | *mtvU Woodie Awards* | Albums *The 1975* | *Woodie* "Izlaušanās" | Uzvara |
| 2014 | *mtvU Woodie Awards* | Koverversija *One Direction "What makes You Beautiful"* | Labākā kovervesija | Nominācija |

Atsauces
--------

1. 1 2  Interview with The 1975  2015.11.18
2. ↑  New Band Up North  2015.11.18
3. ↑  The 1975 Announce Debut Album And New September 2013 UK Tour Dates  Archived 2015. gada 8. decembrī, *Wayback Machine* vietnē. 2015.11.18
4. ↑  Coachella 2014: The 7 Best Things From Sunday  2015.11.18
5. ↑  THE 1975 ARE GOING ON TOUR, AND ANNOUNCE NEW ALBUM RELEASE DATE  2015.11.18
6. ↑  The 1975: Bound To Win, Bound To Be True  2015.11.18
7. ↑  THE 1975 — INTERVIEW  2015.11.18
8. 1 2  Speaking With Your New Favorite Band — The 1975  2015.11.18
9. ↑  The 1975 Facedown EP  2015.11.18
10. ↑  INTRODUCING: THE 1975  Archived 2015. gada 8. decembrī, *Wayback Machine* vietnē. 2015.11.18
11. ↑  What even is going on with The 1975?  2015.11.18
12. ↑  New Band Up North  2005.11.18
13. ↑  UK City of Culture 2017 shortlist of four announced  2015.11.18
14. 1 2  The 1975  Archived 2015. gada 21. novembrī, *Wayback Machine* vietnē. 2015.11.18
15. ↑  Behind The Scenes: The 1975 — Shepherd's Bush Empire  Archived 2015. gada 25. novembrī, *Wayback Machine* vietnē. 2015.11.18
16. ↑  2014. gadā festivālā uzstājās  Archived 2015. gada 30. novembrī, *Wayback Machine* vietnē. 2015.11.18
17. ↑  2014 Woodie Awards Summary  2015.11.20

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 305347603
* ISNI: 0000 0004 6911 8306
* NKC: osa2016911012

 |

 |